Anoreksia -  ProAnast oleme me põgusalt juba rääkinud, kuid fakt on see, et Boticcelli veenus vilistataks tänapäeval haledalt välja ja keskmine mees talle ust avama ei tõtaks. Heteromehed ehk ei ihaldagi nii väga seda nälginud ronti, kuid moeloojad (kelleks on enamasti naised või geid) näitavad neid meile igal sammul. Ja teatavasti on naisi kergem mõjutada kui mehi - massipsühhoosile allujatest on tervelt 75 protsenti naised. Nii et kehaideaaliks on hetkel sale naine, kellel on soovitatavalt ka C-korv. Pole siis ime, et mõned naised, kes väga tahaksid kõigile meeldida, hoogu lähevad, söömise hoopiski maha jätavad ja rinnaopiks aja kinni panevad, hoolimata sellest, et anoreksia esimeseks tulemuseks on sale keha, teiseks maohaavandid ja kolmandaks siseorganite kärbumine. Sest seal nimekirjas oli ju ometigi ka SALE KEHA!